stanford-oval/wikipedia huggingface dataset:
Täplänokkasorsa

| Täplänokkasorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Sorsat Anas
Laji::  poecilorhyncha
Kaksiosainen nimi
 Anas poecilorhyncha  Forster, 1781 
Katso myös
   Täplänokkasorsa Wikispeciesissä   Täplänokkasorsa Commonsissa 
Infobox OKNimi-testi OKIUCN-testi OK: 
Täplänokkasorsa (Anas poecilorhyncha) on sorsien sukuun kuuluva lintulaji. Joissakin lähteissä se on jaettu kahteen lajiin: Anas poecilorhyncha ja Anas zonorhyncha, kun taas joissakin lähteissä jälkimmäistä pidetään ensimmäisen alalajina.
Levinneisyys

Täplänokkasorsaa tavataan laajalla alueella Etelä- ja Itä-Aasiassa. Sitä esiintyy Bangladeshissa, Hongkongissa, Intiassa, Kambodžassa, Kiinassa, Laosissa, Myanmarissa, Nepalissa, Pakistanissa, Sri Lankassa, Thaimaassa ja Vietnamissa, ja sen levinneisyysalueen pinta-ala on noin 5 230 000 km². Lajin kannan arvioidaan olevan 150 000–1 100 000 yksilöä, ja se on luokiteltu elinvoimaiseksi.
Aiheesta muualla

Laji.fi: Täplänokkasorsa (Anas poecilorhyncha)
ITIS: Anas poecilorhyncha (englanniksi)
Tuomas Lohi

Tuomas Lohi (s. 30. joulukuuta 1979 Simo) on Suomen nuorin historiasta väitellyt tohtori ja Kempeleen nykyinen kunnanjohtaja. Hän väitteli 22. marraskuuta 2003 Oulun yliopistosta. Lohi valmistui historian maisteriksi Oulun yliopistosta 2001. Hän toimi 2000-2003 Oulun diakonia-ammattikorkeakoululla tuntiopettajana, syksystä 2003 lähtien Muhoksen yläkoululla ja lukiolla uskonnon, historian ja yhteiskuntaopin opettajana, vuodesta 2004 lähtien lukion rehtorina (valintahetkellä 24 vuotta, Suomen nuorin lukion rehtori) ja syksystä 2005 lähtien lisäksi Muhoksen sivistys- ja vapaa-aikapalvelujen päävastuualueen johtajana. Alkuvuonna 2007 Lohi valittiin Tyrnävän kunnan sivistysjohtajaksi ja joulukuussa 2008 hän aloitti Tyrnävän vs. kunnanjohtajana (Tapani Tölli eduskunnassa). Kempeleen kunnanvaltuusto valitsi 32-vuotiaan Tuomas Lohen Kempeleen kunnanjohtajaksi kokouksessaan 12.11.2012. Lohi aloitti viran hoitamisen kesäkuussa 2013. Lohi on toiminut Suomen Kuntajohtajat ry:n puheenjohtajana vuodesta 2024 alkaen.[lähde? ]
Aiheesta muualla

Lohen väitöskirja: "Totu sitä sallimahan, mik´ ei parkuen parane". Suomen johtavan sanomalehdistön suhtautuminen Urho Kekkoseen 1944–1956
1389

| --- | --- |
Vuosisadat: 1100-luku · 1200-luku · 1300-luku · 1400-luku · 1500-luku
Vuosikymmenet: 1290-luku · 1300-luku · 1310-luku · 1320-luku · 1330-luku · 1340-luku 1350-luku · 1360-luku · 1370-luku · 1380-luku · 1390-luku · 1400-luku
Vuodet: 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309 1310 · 1311 · 1312 · 1313 · 1314 · 1315 · 1316 · 1317 · 1318 · 1319 1320 · 1321 · 1322 · 1323 · 1324 · 1325 · 1326 · 1327 · 1328 · 1329 1330 · 1331 · 1332 · 1333 · 1334 · 1335 · 1336 · 1337 · 1338 · 1339 1340 · 1341 · 1342 · 1343 · 1344 · 1345 · 1346 · 1347 · 1348 · 1349 1350 · 1351 · 1352 · 1353 · 1354 · 1355 · 1356 · 1357 · 1358 · 1359 1360 · 1361 · 1362 · 1363 · 1364 · 1365 · 1366 · 1367 · 1368 · 1369 1370 · 1371 · 1372 · 1373 · 1374 · 1375 · 1376 · 1377 · 1378 · 1379 1380 · 1381 · 1382 · 1383 · 1384 · 1385 · 1386 · 1387 · 1388 · 1389 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409
Tapahtumia

15. kesäkuuta: 1389 käytiin kuuluisa Kosovo Poljen taistelu Serbian prinssi Lazarin johdolla. Serbia puolusti kristittyä Eurooppaa ottomaanien valloitusyritykseltä. Taistelussa kuolivat prinssi Lazar sekä ottomaanien sulttani Murad. Vaikka Serbian joukot kärsivät tappion, ottomaanit valloittivat maan vasta 1459.
Margareeta valittiin Ruotsin kuningattareksi
Syntyneitä

27. syyskuuta – Cosimo de’ Medici, Firenzen hallitsija, pater patriae
9. marraskuuta – Valois’n Isabella, Ranskan prinsessa ja Englannin kuningatar, Ranskan kuningas Kaarle VI:n tytär ja Englannin kuningas Henrik V:n puoliso (k. 1409)
Kuolleita

19. toukokuuta – Dmitri Donskoi, Moskovan ja Vladimirin suuriruhtinas (s. 1350)
15. kesäkuuta – Murad I, Osmanien valtakunnan hallitsija (s. 1319)
15. lokakuuta – Urbanus VI, paavi (s. 1318)
U.S. Route 1

U. S. Route 1 (US 1) on pohjois–eteläsuuntainen 2 369 mailia (3 813 km) pitkä tie Yhdysvaltojen itärannikolla. Tien vieressä kulkee uudempi Interstate 95 -tie. U. S. Route 1 alkaa Key Westistä Floridasta ja päättyy Fort Kentiin Maineen. Tie kulkee muun muassa valtion pääkaupungin, Washington DC:n kautta.
Yli esteiden

Yli esteiden voi tarkoittaa ainakin seuraavia:
Yli esteitten (National Velvet, suomeksi televisioesityksessä myös nimellä Yli esteiden), vuoden 1944 elokuva, jonka pääosaa näytteli nuori Elizabeth Taylor
Yli esteiden (International Velvet), Bryan Forbesin ohjaama elokuva vuodelta 1978
Yli esteiden, 158. Aku Ankan taskukirja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yli esteiden”, voi hakea sivunnimihaulla, laajalla sivunnimihaulla tai tekstihaulla.
Yli merten ja mannerten

| Yli merten ja mannerten |
| --- | --- |
 Elokuvan juliste.
Ohjaaja:  Erkki V. Oksanen
Käsikirjoittaja:  Erkki V. Oksanen
Tuottaja:  Erkki V. Oksanen, Mauno Mäkelä
Säveltäjä:  George de Godzinsky
Kuvaaja:  Erkki V. Oksanen
Leikkaaja:  Pentti Lintonen
Valmistustiedot
Valmistusmaa:  Suomi
Tuotantoyhtiö:  Fennada-Filmi
Ensi-ilta:  28. syyskuuta, 1956
Kesto:  80 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Yli merten ja mannerten on Erkki V. Oksasen ohjaama suomalainen matkailuelokuva vuodelta 1956. Elokuva oli ensimmäinen suomalainen pitkä värielokuva.
Elokuvassa kuljetaan lentokoneen kyydissä portugalilaisen löytöretkeilijän Fernão de Magalhãesin 1500-luvulla tekemän maailmanympäripurjehduksen reittiä. Matkan varrella esitellään eri kansojen elämää ja kulttuuria.
A Night at the Opera (Blind Guardianin albumi)

| A Night at the Opera Blind Guardian |
| --- | --- | --- |

Studioalbumin tiedot
 Äänitetty : 2000–2001
 Studio : Twilight Hall Studios, Grefrath
 Julkaistu: 25. maaliskuuta 2002
 Tuottaja(t): Charlie Bauerfeind
 Tyylilaji: power metal
 Kesto: 66.59
 Levy-yhtiö: Virgin
Blind Guardian muut julkaisut
| Nightfall in Middle-Earth 1998 | A Night at the Opera 2002 | Live 2003 |
A Night at the Opera on Blind Guardianin seitsemäs studioalbumi, joka julkaistiin 25. maaliskuuta 2002. Edellisestä levystä Nightfall in Middle-Earthista oli kulunut jo neljä vuotta, koska etenkin laulaja Hansi Kürschillä oli ollut kiireitä Demons & Wizards -projektinsa kanssa.
Levy on samanniminen kuin Queenin klassikkoalbumi A Night at the Opera (1975), ja osa Blind Guardianin jäsenistä onkin tunnustautunut vankoiksi Queen-faneiksi.
Albumilta julkaistiin singlenä sen 14-minuuttinen päätöskappale ”And Then There Was Silence”, joka kertoo Troijan sodasta.  Ennen albumin äänityksiä yhtyeen nettisivuilla oli äänestys, jossa fanit saivat äänestää mistä tulevan levyn yksi kappale kertoo. Voittajaksi selviytyi Dragonlance-kirjasarja pohjoisen mytologian tullessa toiseksi (yhtyeen kotisivu, 02.02.2001). Albumin seitsemäs kappale The Soulforged” on selkeästi tämä voittajakappale, koska se ”kertoo Dragonlance-kirjasarjan Raistlin Majeresta. Kappaleen lyriikoissa viitataan muun muassa hänen kultaisiin silmiinsä ja tiimalasin muotoisiin pupilleihinsa sekä hänen tulevaan tuhoonsa.
Kappaleet

Precious Jerusalem – 6.20
Battlefield – 5.35
Under the Ice – 5.42
Sadly Sings Destiny – 6.03
The Maiden and the Minstrel Knight – 5.28
Wait for an Answer – 6.28
The Soulforged – 5.16
Age of False Innocence – 6.03
Punishment Divine – 5.41
And Then There Was Silence – 14.06
Kokoonpano

Hansi Kürsch – laulu
André Olbrich – kitara
Marcus Siepen – kitara
Thomen Stauch – rummut
Oliver Holzwarth – basso
Mathias Wiesner – koskettimet
Michael Schüren – piano
Arvostelut

AllMusic:
Soundi:
Aiheesta muualla

A Night at the Opera (Blind Guardianin albumi) Discogsissa. (englanniksi)
Albumi A Night at the Opera (Blind Guardianin albumi) Encyclopaedia Metallum -sivustolla (englanniksi)
Tuomo Tallbacka

Tuomo Tallbacka (s. 18. lokakuuta 1959 Alajärvi) on uransa lopettanut suomalainen pesäpalloilija. Vuosina 1979–1993 Tallbacka pelasi SM-sarjassa ja Superpesiksessä Alajärven Ankkureiden joukkueessa yhteensä 339 runkosarjaottelua. Tallbacka valittiin kahdesti Itä–Länsi-otteluun ja kaksi kertaa Liitto-Lehdistö-otteluun. Pelipaikaltaan Tallbacka toimi 2-vahtina.
Saavutukset > Pelaajana

2 SM-kultaa: 1988, 1989
2 SM-hopeaa: 1980, 1987,
3 SM-pronssia: 1984, 1985, 1992
2 Itä–Länsi-ottelua: 1981, 1993
2 Liitto–Lehdistö-ottelua: 1981, 1990
Täplänenämarakatti

| Täplänenämarakatti |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Häntäapinat Cercopithecidae
Suku::  Cercopithecus
Laji::  nictitans
Kaksiosainen nimi
 Cercopithecus nictitans  (Linnaeus, 1766) 
 Täplänenämarakatin levinneisyysalue
Katso myös
   Täplänenämarakatti Wikispeciesissä   Täplänenämarakatti Commonsissa 
Infobox OKNimi-testi OKIUCN-testi OK: 
Täplänenämarakatti eli valkokuonomarakatti (Cercopithecus nictitans) on afrikkalainen, hyvin pienikokoinen apinalaji. Lajin uudeksi suomenkieliseksi nimeksi on ehdotettu valkokuonomarakattia, jota Suomen Lajitietokeskus suosittelee käyttämään.
Ulkonäkö ja koko

Täplänenämarakatin nenässä on valkoinen pilkku. Sillä on poskipussit joissa se voi kuljettaa ruokaa hamsterien tapaan. Aikuinen naaras painaa noin neljä kiloa, koiras jopa kuusi kiloa.
Levinneisyys

Täplänenämarakatteja elää Länsi- ja Keski-Afrikassa: sen kotimaita ovat Angola, Kamerun, Keski-Afrikan tasavalta, Kongon tasavalta, Kongon demokraattinen tasavalta, Norsunluurannikko, Päiväntasaajan Guinea, Gabon, Liberia ja Nigeria.
Elintavat

Täplänenämarakatit elävät puissa 13–60 jäsenen perheryhminä. Ne ovat aktiivisia lähinnä päiväsaikaan. Tärkeintä ravintoa ovat hedelmät ja siemenet.
Vähä Mustaslampi

| Vähä Mustaslampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°12′23″N, 26°29′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Heisanjärveen 
Järvinumero:  14.947.1.019
Mittaustietoja
Pinnankorkeus:  98,5 m  
Pituus:  340 m  
Leveys:  90 m  
Rantaviiva:  0,73 km  
Pinta-ala:  1,696 ha  
Saaria:  ei saaria 
 fiVähä Mustaslampi 
Vähä Mustaslampi tai Vähä Mustalampi on Kymenlaaksossa Kouvolassa  Ansalahden lähellä sijaitseva lampi.
Maantietoa

Lampi on 340 metriä pitkä, 90 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Vääräjärven–Kelesjärven valuma-alueeseen (14.947) se kuuluu. Lammen vedenpinnan korkeus on 98,5 metriä mpy.
Twink (MMORPG)

Twink on pelihahmo, joka tietokoneen pelin antamien sääntöjen sekä rajojen mukaan löytää ja käyttää hyväksi jonkinlaista virheitä tai vikoja pelissä olevissa tilastoissa, sosiaaliapuvälineissä, asetuksissa tms. tehdäkseen oman hahmonsa voimakkaammaksi kuin kenenkään muiden pelaajien tekemät hahmot.
Tietokoneroolipeleissä sekä MMORPG:ssa "twinkkaaminen" on tapa, jolla pelihahmo on muihin hahmoihin verrattuna epätasaisesti tehty esimerkiksi antamalla hahmolle parempia aseita tai resursseja, jotka eivät olisi normaalisti alhaisella tasolla olevan hahmon saatavissa tai käytettävissä.
Twinkkaamista harrastetaan, jotta hahmon kehitys nopeutuisi tai jotta pelihahmolla olisi parempia mahdollisuuksia tappaa muiden pelaajien hahmot PvP:ssa eli pelaaja vastaan pelaaja -pelimuodossa. PvP-twinkkaus on yleistä kehittymättömillä hahmoilla, koska erot pelaajien ominaisuuksien välillä ovat huomattavasti suurempia kuin pelin loppuvaiheissa. Roolipeliyhteisön mielipiteet twinkkaamisesta ja twinkeista vaihtelevat. Joidenkin pelaajien mielestä twinkit ovat luonnollisia ja twinkkaaminen on hyväksyttävää. Jotkut pelaajat ovat toisaalta sitä mieltä, että twinkeilla pelit tehdään sekä epäreiluiksi että epätasaisiksi.
Trasek

| Trasek ry |
| --- | --- |

Perustettu:  1984
Toimiala:  Potilasjärjestö
Kotipaikka:  Helsinki
Toiminta-alue:  koko maa
Puheenjohtaja:  Kasper Kivistö
Varapuheenjohtaja:  Jenna Wahlsten & Susanna Viljanmaa
Aiheesta muualla
Sivusto
Infobox OKNimi-testi OK: 
Trasek on vuonna 1984 perustettu suomalainen sukupuolivähemmistöjä edustava potilas- ja ihmisoikeusjärjestö. Yhdistyksen mukaan sukupuolivähemmistöjen määritelmään sisältyvät transsukupuoliset, muunsukupuoliset, transvestiitit ja intersukupuoliset henkilöt.
Jäsenikseen Trasek hyväksyy sellaiset henkilöt, jotka hyväksyvät sekä yhdistyksen säännöt että sen tarkoituksen. Kannatusjäseniksi Trasek ei hyväksy ihmisiä, vaan ainoastaan yhdistyksiä sekä muita oikeuskelpoisia yhteisöjä, kuten säätiöitä, jotka haluavat tukea yhdistyksen tarkoitusta ja toimintaa. Trasek korostaa toivottavansa tervetulleeksi yhdistyksen jäseneksi myös sellaiset henkilöt, jotka eivät kuulu sukupuolivähemmistöön.
Yhdistyksen tarkoitus

Yhdistyksen sääntöjen kohdassa 2 määrätään, että sen tarkoitus on:
edistää sukupuolisen tasavertaisuuden toteutumista yhteiskunnassa
muuttaa kaksinapaista sukupuolijärjestelmää
puolustaa sukupuolen itsemääräämisoikeutta
puolustaa sukupuolivähemmistöjen oikeuksia yhteiskunnassa
valvoa ja edistää sukupuolivähemmistöjen oikeutta saada tarvitsemaansa hoitoa
puuttua syrjintään, koota ja jakaa tietoa sekä auttaa sukupuolivähemmistöihin kuuluvia
Tarkoituksensa toteuttamiseksi yhdistyksellä on käytössään keinoja yhteiskunnalliseen päätöksentekoon vaikuttamisesta vapaa-ajan toiminnan järjestämiseen.
Yhdistyksen tavoitteet

Tarkoituksensa lisäksi Trasek on julkaissut listan tavoitteistaan, joita on yhteensä 10. Yhdistys pyrkii saavuttamaan seuraavat oikeudet:
Oikeus sukupuoleen
Oikeus nimeen
Lisääntymisoikeus
Oikeus vanhemmuuteen
Parisuhteen loukkaamattomuus
Tasa-arvo ja yhdenvertaisuus
Syrjintäsuoja
Yksityisyyden suoja
Oikeus hyvään hoitoon
Itsemääräämisoikeus
Toiminta > Yleinen toiminta

Trasek toimii puhtaasti vapaaehtoisvoimin. Siitä huolimatta Trasek pystyy auttamaan jäseniään erityisesti sukupuolen moninaisuuteen liittyvissä kysymyksissä.[lähde? ] Yleiseen toimintaan kuuluu muun muassa etävertaistukiryhmä, erilaiset koulutukset ja asiantuntijatehtävät erilaisille viranomaistahoille.
Toiminta > Kampanjat ja aloitteet

Trasek on pitkään kampanjoinut niin sanotun translain muuttamisen puolesta ja osallistunut sekä järjestänyt useita kampanjoita ja aloitteita asian edistämiseksi.
Toiminta > Kampanjat ja aloitteet > Kuuluu kaikille

Kuuluu kaikille oli Trasekin ja Seta ry:n vuonna 2016 alkanut kampanja, jolla pyrittiin saamaan aikaan translain kattava muutos. Kampanjan tavoitteet olivat selkeät: hedelmättömyysvaatimus tulisi poistaa, diagnoosia transsukupuolisuudesta ei enää tarvittaisi, juridinen korjaus tulisi sallia alle 18-vuotiaille ja korjaus perustuu omalle ilmoitukselle. Yksi kampanjan lainsäädäntöön liittymätön tavoite oli yhdistää translain uudistusta kannattavia järjestöjä. Tavoite toteutui ainakin osin, sillä vuoteen 2018 mennessä järjestöjä oli liittynyt mukaan jo kymmenittäin, joukossa merkittäviä vaikuttajia kuten Ihmisoikeusliitto. Tästä huolimatta kampanja ei kyennyt saamaan aikaan translain muutosta, joka siirtyi seuraavalle hallitukselle.
Toiminta > Kampanjat ja aloitteet > #translaki2019

26.4.2019 Trasek käynnisti #translaki2019 -kampanjan, pyrkimyksenään vaikuttaa hallitusohjelmaan siten, että se sisältäisi translain uudistuksen ja että uudistus sisältäisi hedelmättömyysvaatimuksen poiston, lääketieteellisen diagnoosin vaatimuksen poiston sekä sukupuolen korjaamisen muuttamisen omaan ilmoitukseen perustuvaksi. Kampanjan tavoitteissa oli merkittävä muutos aiempaan, sillä sukupuolen juridisen vahvistamisen ikärajan laskua 18 vuodesta ei enää sisällytetty kampanjaan, toisin kuin esimerkiksi Kuuluu kaikille -aloitteessa. #translaki2019 -kampanjaa toteutti viestintätoimisto Miltton, joka tarjosi osaamisensa yhdistyksen käyttöön maksutta. Kampanjan voidaan katsoa onnistuneen hyvin, sillä sen tavoitteista ainoastaan ilmoitukseen perustuva korjausmenettely ei päätynyt Rinteen hallituksen ohjelmaan, josta tuli myöhemmin Trasekin tavoitteiden osalta muuttumattomana Marinin hallituksen ohjelma. Trasek kuitenkin pettyi hallitusohjelmaan, erityisesti täysi-ikäisyysvaatimuksen säilyttämiseen, jota vastaan se oli jättänyt kampanjoimatta.
Toiminta > Muu toiminta

Kampanjoiden ja aloitteiden lisäksi Trasek järjestää vuosittain transihmisille oman voimavaraleirin ja yhdistyksen sisällä toimiva intersukupuolisten henkilöiden is-ryhmä järjestää voimavaraleirin intersukupuolisille henkilöille. Leiriensä lisäksi Trasek on mukana vuosittaisen TransHelsinki-tapahtuman järjestämisessä.
Aiheesta muualla

Trasek ry:n kotisivut
Vähä Mustalammi

| Vähä Mustalammi |
| --- | --- |
Valtiot:  Suomi
Maakunnat:  Päijät-Häme
Kunnat:  Lahti
Koordinaatit:  61°00′12″N, 25°51′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arrajoen valuma-alue (14.16)
Tulo-oja:  oja Isosta Mustalammista
Laskuoja:  Myllyoja Kärkjärveen 
Järvinumero:  14.163.1.014
Mittaustietoja
Pinnankorkeus:  104,5 m  
Pituus:  340 m  
Leveys:  120 m  
Rantaviiva:  0,83 km  
Pinta-ala:  3,426 ha  
Saaria:  ei saaria 
 fiVähä Mustalammi 
Vähä Mustalammi  on Päijät-Hämeessä Lahdessa Hiekkanummen kylän lähellä sijaitseva lampi.
Maantietoa

Lammen pinta-ala on 3,4 hehtaaria, se on 350 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Arrajoen valuma-alueella (14.16), jonka Iso-Kukkasen–Kärkjärven alueeseen (14.163) se kuuluu. Lammen vedenpinnan korkeus on 104,5 metriä mpy.
Voipuu

| Voipuu |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Ericales
Heimo::  Sapotillakasvit Sapotaceae
Suku::  Voipuut Vitellaria
Laji::  paradoxa
Kaksiosainen nimi
 Vitellaria paradoxa  C.F.Gaertn., 1807 
Synonyymit
 Bassia parkii  Butyrospermum paradoxum  Butyrospermum parkii  Lucuma paradoxa  Mimusops capitata  Mimusops pachyclada 
 Voipuun levinneisyys
Katso myös
   Voipuu Wikispeciesissä   Voipuu Commonsissa 
Infobox OKNimi-testi OKIUCN-testi OK: 
Voipuu eli karite (Vitellaria paradoxa) on sapotillakasvien (Sapotaceae) heimoon kuuluva puulaji, joka kasvaa Länsi- ja Keski-Afrikassa. Se on sukunsa ainoa laji. Voipuun siemeniä kutsutaan usein karitepähkinöiksi, vaikka ne eivät olekaan varsinaisia pähkinöitä. Siemenistä valmistetaan karitevoita, jota käytetään kosmetiikassa ja elintarvikkeena.
Kuvaus

Voipuu on pienehkö puu, joka kasvaa tavallisesti noin 10–15 metriä korkeaksi. Se voi kasvaa suurimmillaan noin 25 metriä korkeaksi ja rungon läpimitaltaan noin metrin levyiseksi. Latvus on yleensä pyöreähkö. Kaarna on paksua ja pitkittäin syvän uurteista. Puu tuottaa paksua valkoista maitiaisnestettä.
Lehdet ovat asettuneet kierteisesti versojen kärkiin. Lehtilavat ovat pitkänpyöreitä, 12–25 senttimetriä pitkiä, 4–7 senttimetriä leveitä ja aaltolaitaisia. Lehdet ovat aluksi puhjetessaan ruskeanpunaisen karvapeitteisiä ja myöhemmin tummanvihreitä, kaljuja ja nahkeapintaisia. Lehtiruodit ovat 5–15 senttimetriä pitkiä.
Kukinnot kehittyvät lehtihankoihin. Kukinnossa on tavallisesti 30–40 kukkaa, joskus enemmänkin. Kukat ovat kaksineuvoisia ja hyönteispölytteisiä. Terälehtiä on yleensä kahdeksan. Kukat ovat 1,5 senttimetriä halkaisijaltaan ja väriltään valkoisia tai kellertävän valkoisia. Kukkia ympäröivät kalvomaiset ruskeat esilehdet, jotka varisevat ennen kukkien aukeamista.
Hedelmä on soikea 5–8 senttimetriä pitkä ja 3–4 senttimetriä leveä väriltään keltainen tai keltavihreä marja. Hedelmissä on tavallisesti vain yksi soikea tai pyöreähkö siemen, jota usein kutsutaan pähkinäksi. Siementä ympäröi hauraus kiiltäväpintainen siemenkuori. Monet linnut ja nisäkkäät syövät puun makeita hedelmiä ja levittävät siten siemeniä. Hedelmien kypsyminen kestää 4–6 kuukautta. Voipuu alkaa kantaa hedelmää 15–20 vuoden iässä.
Levinneisyys ja elinympäristö

Voipuu kasvaa villinä Länsi-Afrikan savannialueella. Sitä kasvaa noin 500–700 kilometrin levyisellä vyöhykkeellä Senegalista Sudaniin ja Etiopian sekä Uganda läntisiin osiin. Se on mantereen sisäosien kasvi, ja vain Nigeriassa ja Ghanassa sen kasvualueet ulottuvat alle 50 kilometrin päähän Guineanlahden rannikolta. Kansainvälinen luonnonsuojeluliitto luokittelee voipuun vaarantuneeksi. Lajin suurimmat uhat ovat sen laajamittainen käyttö ja elinympäristöjen heikentyminen.
Voipuu on lähinnä trooppisten savannien laji. Sitä kasvaa 100–600 metrin korkeudella merenpinnasta. Sen elinalueiden vuoden keskimääräinen lämpötila on 25–29 °C. Laji viihtyy hiekkaisilla ja savisilla mailla.
Käyttö

Voipuun siemenistä puristettu karitevoi on yksi merkittävimpiä läntisessä Afrikassa käytettyjä kasvirasvoja. Karitevoi muistuttaa koostumukseltaan palmuöljyä, mutta voipuuta voidaan kasvattaa selvästi kuivemmilla alueilla kuin öljypalmua. Nykyään karitevoita käytetään laajalti muuallakin maailmassa sekä ruoka-aineena että kosmetiikan ja hygieniatuotteiden raaka-aineena. Myös hedelmän maltoa käytetään ihmisravintona.
Karitevoita ja muita puusta tehtyjä valmisteita on käytetty perinteisesti lääkinnässä. Useita kasvin osia on myös käytetty kotieläinten rehuna. Kasvin maitiaisnesteestä on valmistettu liimaa. Puuta on lisäksi käytetty puutavarana ja polttopuuna.
Aiheesta muualla

Afrikkanet: Vitellaria paradoxa – voipuu[vanhentunut linkki]
ARKive: Shea butter tree (Vitellaria paradoxa) (Arkistoitu – Internet Archive) (kuvia) (englanniksi)
Voipuu savannilla Burkina Fasossa
Voipuun siemeniä eli "karitepähkinöitä"
1770 (Queensland)

| Seventeen Seventy 1770 |
| --- | --- |

 fi1770 
 24°10′08″S, 151°52′55″E 
Väkiluku 2021:  125 
 1770.com 
1770 on rannikkokylä Queenslandissa, Australiassa. Se on rakennettu paikalle, johon James Cook teki toukokuussa 1770 ensimmäisen käyntinsä Queenslandissa.
1770 tunnettiin alun perin nimellä Round Hill, mutta nimi päätettiin muuttaa vuonna 1970, kun Cookin käynnistä alueella oli kulunut kaksisataa vuotta. Kylä sijaitsee Agnes Waterista kahdeksan ja Bundabergistä 120 kilometriä pohjoiseen. Kylässä toimii kaksi koulua, Agnes Water State School ja Rosedale High School.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Type 81

Type 81 on Kiinan kansanarmeijan 1980-luvulla käyttöön ottama rynnäkkökivääri. Malli korvattiin QBZ-95:lla vuonna 1995.
Type 81:sta on normaaliversion lisäksi olemassa taittuvaperäinen 81-1 ja pikakivääriversio.
Type 81 käyttää edeltäjänsä Type 56:n tavoin AK-47:n 7,62×39 mm -kaliiperia.